
RAPORT DE SPECIALITATE,

privind aprobarea dobândirii de către Municipiul Timişoara, a terenurilor înscrise în CF nr.447811 Timişoara, nr.cad. 447811 și CF  nr. 447130 Timișoara nr. cad. 447130 ce fac obiectul renunţării la dreptul de proprietate de către Somogyi Eva și Modîlcă Constanța



Având în vedere adresa nr. CT2020-004298 din 30.09.2020, înregistrată la Primăria Municipiului Timişoara de către Aurora Real Estate SRL pentru Modîlcă Constanța și RFL Group SRL pentru Somogyi Eva prin care ne înştiinţează că renunţă la dreptul de proprietate, asupra imobilelor-teren situate în Timişoara, str. Samuil Micu nr.9 înscrise în C.F. nr.447130 Timişoara, nr.top.447130 în suprafaţă de 308 mp și 447811 nr.cad.447811 în suprafață de 422 mp reprezentând teren intravilan drum.
              Având în vedere, “Declaraţia” de renunţare la dreptul de proprietate, autentificată sub nr. 692 din 18.04.2019, la SOCIETATEA PROFESIONALĂ NOTARIALĂ ”VRAȘTI-ALBU”, de către Notar Public Albu Adrian Caius,  prin care proprietarul tabular al imobilului-teren înscris în CF 447130 Timișoara nr.cad.447130, reprezentat prin doamna Somogyi Eva, în calitate de proprietar, declară că renunţă la dreptul de proprietate asupra acestuia. 
Având în vedere, ”Declarația”de renunțare la dreptul de proprietate, autentificată sub nr. 416 din 08.05.2019, la BIROUL NOTARIAL INDIVIDUAL ”Octavian Cociorvă” de către Notar Public Octavian Cociorvă, prin care proprietarul tabular al imobilului-teren înscris în CF nr. 447811 Timișoara nr. cad.447811, reprezentat prin doamna Modîlcă Constanța, declară că renunță la dreptul de proprietate asupra acestuia.
     	În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art.562, alin.2 din Codul Civil, în C.F. nr. 447811 Timişoara, nr. cad. 447811 și CF nr. 447130 Timișoara nr. cad. 447130 a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţile proprietarilor şi din înscrisul din carțile funciare, rezultă că, destinaţia imobilelor-teren este, ”teren intravilan pentru drum”, în temeiul art. 286, alin. 4 şi a pct. I din Anexa nr. 4, din OUG nr.57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind aprobarea dobândirii de către Municipiul Timişoara, a terenurilor înscrise în CF nr. 447811 Timişoara, nr.cad. 447811 și CF  nr. 447130 Timișoara nr. cad. 447130 ce fac obiectul renunţării la dreptul de proprietate de către Somogyi Eva și Modîlcă Constanța şi totodată, trecerea terenurilor respective, din domeniul privat în domeniul public al Municipiului Timişoara, cu destinaţia de “teren intravilan pentru drum”.

